DR. DAVID J. LIEBERMAN

AZONNALI
elemzés

100 mindenkit érintő viselkedésminta
gyakorlatokkal és lehetséges megoldásokkal

ÉDESVÍZ KIADÓ
BUDAPEST

A fordítás az alábbi kiadás alapján készült:

David J. Lieberman, PhD / INSTANT ANALYSIS

St. Martin’s Press, 175 Fifth Ave., New York, USA, 1998

Published by arrangement with St. Martin’s Publishing Group

Fordította

Leyrer Ginda

Szerkesztette

Bokros Judit

Copyright © David J. Lieberman, 1998

Hungarian translation © Leyrer Ginda, 2020

Hungarian edition © Édesvíz Kft., 2022

Cover design © Édesvíz Kft., 2020

Minden jog fenntartva.

Második kiadás
Az első kiadás 2020-ban jelent meg
az Édesvíz Kiadó gondozásában.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk csupán tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Dudich Ákos

Tipográfia Alinea Kft.

Borítót készítette eyelab.dk

Elektronikus változat
Békyné Kiss Adrien

ISBN 978-963-507-348-1 (epub)

ISBN 978-963-507-349-8 (mobi)

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

TARTALOM

Köszönetnyilvánítás

Bevezetés

ELSŐ RÉSZ
ITT AZ IDEJE ANNAK,
HOGY JOBBAN ÉREZD MAGAD!

1.  Miért bámulom magam folyton a tükörben?

2.  Miért érzem úgy, hogy mindenhova korán kell érkeznem?

3. Miért ábrándozom arról, hogy embereket mentek meg és a segítségükre sietek?

4. Miért fantáziálok arról, hogy olyan különleges erővel rendelkezem, mint például az E.S.P. (extraszenzoriális percepció) vagy a telepátia?

5. Miért van szükségem arra, hogy ha egyedül vagyok, szóljon a rádió, és be legyen kapcsolva a tévé?

6. Miért idegesít fel könnyen némelyik ember?

7. Miért vagyok szórakozott?

8. Miért bátortalanodom el olyan könnyen?

9. Miért telik hosszú időbe egyszerű döntéseket meghoznom?

10. Miért tervezem vonakodva a jövőmet?

11. Miért halogatom azokat a teendőimet, amelyeknek az elvégzése csak pár percet igényel?

12. Miért nem fűlik a fogam a fegyelemhez?

13. Miért érzem úgy, hogy boldogabb és eredményesebb lenne az életem, ha jobban megszervezném?

14. Miért várakoztatom meg az embereket?

15. Miért érzem magam egyedül még akkor is, ha emberek vesznek körül?

16. Miért tankolom ritkán tele a kocsim tankját, és miért hagyom, hogy csaknem teljesen kifogyjon belőle a benzin, mielőtt újra tankolnék?

17. Miért rakom el a kulcsaimat, a papírjaimat és úgyszólván mindenemet úgy, hogy később nem találom meg?

18. Miért vagyok ügyetlen?

19. Miért gondolok arra, hogy öngyilkosságot követek el, amikor nem áll szándékomban megtenni?

20. Miért bonyolítom túl a legegyszerűbb dolgokat?

21. Miért hiszek a sorsban és a végzetben?

22. Miért terelődik el könnyen a figyelmem?

23. Miért gondolok arra, hogy nem megfelelő módon viselkedem a nyilvánosság előtt?

24. Miért élvezem, ha dühös vagyok?

25. Miért csinálok ostobaságokat?

26. Miért érzem úgy, hogy nem szeretnek?

27. Miért segítek szívesebben másokon, mint magamon?

28. Miért teszek szívességeket olyan embereknek, akiket nem kedvelek?

29. Miért vagyok annyira megalkuvó?

30. Miért vagyok túl szigorú magamhoz?

31. Miért alkalmazkodom túlzottan mások viselkedéséhez?

32. Miért vagyok túlzottan versengő?

33. Miért érzem úgy, hogy irányítanom kell másokat?

34. Miért remélem titkon, hogy más emberek kudarcot vallanak, illetve elbuknak?

35. Miért dühöngök a legkisebb, legostobább dolgok miatt?

36. Miért érzem azt, hogy valami rossz fog történni velem, amikor valami jó történik?

37. Miért nézegetem folyton az órámat, hogy tudjam, éhes vagy fáradt vagyok-e?

38. Miért gyötör az az érzés, hogy elfelejtettem valamit?

39. Miért félek attól, hogy a szeretteim megsérülnek vagy meghalnak?

40. Miért vagyok feszült?

41. Miért kérek nehezen segítséget másoktól?

42. Miért viselkedem kegyetlen és durva módon azokkal az emberekkel, akikkel pedig törődöm?

43. Miért vonzom be az életembe a nem megfelelő személyt és maradok meg az egészségtelen kapcsolatokban?

44. Miért élvezem a pletykálkodást?

45. Miért élvezem, ha mások titkait vagy vallomását hallom?

46. Miért gyötör az önbizalom hiánya?

47. Miért érzem szükségét annak, hogy folyton bizonygassák: szeretnek és törődnek velem?

48. Miért érzem kényelmetlenül magam, amikor bókolnak nekem vagy megdicsérnek?

49. Miért érzek bűntudatot azok miatt a dolgok miatt, amelyekre nincs befolyásom?

50. Miért kérek bocsánatot azért, ami nem is az én hibám volt?

51. Miért vagyok túlzottan babonás?

52. Miért törődöm túlzottan más emberek véleményével?

53. Miért nem állok ki magabiztosan magamért, amikor szükség lenne rá?

54. Miért érzem úgy, hogy semmi sem tehet boldoggá?

55. Miért vagyok annyira csalódott az életemmel kapcsolatban?

56. Miért ítélkezem gyorsan más emberek felett?

57. Miért érzem úgy, hogy a legjobb dolgok is rosszá válhatnak?

58. Miért nem csinálok olyan dolgokat, amelyekről tudom, hogy boldoggá tennének?

59. Miért érzem úgy, hogy bármi értékeset megszerzek, azt elveszik tőlem?

60. Miért aggódóm olyan dolgok miatt, amik sosem történnek meg, vagy amiket nem tudok irányítani?

61. Miért csinálok meg valamit csak félig, amikor tudom, hogy később be kell fejeznem?

62. Miért félek túlzottan a hatóságtól?

63. Miért érzem, hogy érzelmileg ki vagyok fáradva, amikor semmi különös nem történik?

64. Miért jutok gyorsan következtetésekre, és tulajdonítok jelentést bizonyos dolgoknak?

65. Miért foglalkozom túl sokat a halállal?

66. Miért gondolok arra, hogy olyan helyzetbe kerülök, amelyben zavarban vagyok?

67. Miért kerülöm a felelősségvállalást?

68. Miért vagyok érzelmileg törékeny?

69. Miért vagyok zárkózott és magányos?

70. Miért kívánom azt, hogy bárcsak beteg vagy sebesült lennék?

71. Miért érzem úgy, hogy rendkívül szerencsétlen vagyok?

72. Miért érzem úgy, hogy becsapom a világot?

73. Miért beszélek folyton magamban?

74. Miért töltök sok időt fantáziálással és képzelődéssel?

75. Miért keresek folyton kifogásokat ahelyett, hogy cselekednék?

76. Miért nehéz megszabadulnom a rossz szokásaimtól?

77. Miért ásom alá a saját erőfeszítéseimet?

78. Miért érzem magam jelentéktelennek?

79. Miért rágódom túl sokat negatív dolgokon?

80. Miért eszem akkor is, ha nem vagyok éhes?

81. Miért nem teszek többet, amikor oly sok mindenre vagyok képes?

82. Miért foglalkozom túl sokat a megjelenésemmel?

83. Miért vonakodom szembenézni a valósággal?

84. Miért érzem úgy, hogy egyik nap meg tudnám váltani a világot, míg a másik nap alig tudok kikászálódni az ágyból?

85. Miért érzem úgy, hogy össze kell hasonlítanom magam másokkal?

86. Miért művelek szörnyű dolgokat, noha jó ember vagyok?

87. Miért vagyok túlzottan paranoiás?

88. Miért érzem úgy, hogy senki nem ismer és senki sem ért meg?

89. Miért nem törődöm jobban magammal? Nem vagyok lusta!

90. Miért eszem olyan ételeket, amelyekről tudom, hogy rosszul lehetek tőlük?

91. Miért kell túlelemeznem mindent?

92. Miért csinálok olyan dolgokat, amiket valójában nem akarok?

93. Miért foglalkozom sokat a múlttal?

94. Miért tölt el a reménytelenség?

95. Miért érzem magam fásultnak és magányosnak?

96. Miért vágyom túlzottan mások figyelmére?

97. Miért viselem nehezen a visszautasítást?

98. Miért vagyok lusta?

99. Miért érzem magam morálisan felsőbbrendűnek?

100. Miért merev a gondolkodásom?

MÁSODIK RÉSZ
MÉG NINCS VÉGE

II. FÁZIS: A „hatalomátvétel”

III. FÁZIS: Ébredj fel és rázd fel magad!

IV. FÁZIS: A régi megoldások igazolása

V. FÁZIS: Kirobbanó kezdés

Következtetés

A szerzőről

Dr. David J. Lieberman további könyvei

KÖSZÖNETNYILVÁNÍTÁS

Az idők során a filozófusoknak meg kellett küzdeniük a nehezen felfogható és egymástól eltérő elméletekkel. J. Krishnamurti volt az a modern filozófus, akinek a szemlélete és megközelítése kikristályosította az emberi létezés titokzatosságát világos és lényegre törő megfigyelésekké. Értelmezései, magyarázatai alapvető hatással voltak és vannak jelenleg is a gondolkodásom fejlődésére. Szeretném, ha az Olvasó tudná, hogy a Bevezetésben és azokban a szövegrészekben, ahol a tudatosság szintjeiről, a szokásokról és az egóról írok, az ő éleselméjűsége tükröződik vissza a leírt szavaimban és elgondolásaimban. Ahhoz, hogy megérthessük, miért csináljuk azt, amit teszünk, nagyobb távlatból kell tekintenünk arra, hogy kik is vagyunk. A pszichológiának és a filozófiának a társítása hatékonyabbá teszi a gyógyítást: mind testileg, mind pedig az elme és a lélek szempontjából. Csak ezután válhatunk a jelen állapotunkból olyanná, amilyenné lenni akarunk.

BEVEZETÉS

Azután írtam meg ezt a könyvet, miután rájöttem arra a szomorú tényre, miszerint sok embernek ösztönöznie kell magát arra, hogy érdeklődni kezdjen a saját élete iránt. A lendületesség, az erőteljesség helyett unalom van bennük, az izgalom helyét zsibbadtság foglalja el. Mentálisan és fizikálisan is totálisan fáradtak. Ez nem élet. Ez a könyv azoknak szól, akik ismét élettel akarják megtölteni a puszta létezésüket.

Számtalan szeminárium, előadás, interjú és beszélgetés után érdekes igazságra bukkantam rá. A legtöbb ember majdnem boldog. Nagyon közel állnak ahhoz, hogy olyan boldogok lehessenek, amilyenek lenni akarnak, mégis bele vannak ragadva a mentális taposómalomba, és unalmas, rutinszerű életet élnek.

Rádöbbentem, hogy ezeknek az embereknek van egy közös tulajdonsága – az élet számukra automatikussá, egy vezérlési folyamattá vált. Megpróbálnak lépni annak érdekében, hogy jól legyenek, de nincs az az akaraterő, motiváció, megingathatatlan elhatározás vagy tudományág, amely életre keltené azt, ami halott.

Ha nem az az ember vagy, aki lenni szeretnél, vagy nem azt az életet éled, amelyet élni akarsz, valószínű, hogy az életed le van csupaszítva a beidegződött viselkedésbeli válaszok hálózatára, és be van zárva az ideálok, a szokások, a félelmek és rögeszmék selyemgubójába. Lehet, hogy életben vagy, de az életedben nincs frissesség és vitalitás. Csupán sodródsz, de nem éled az életedet.

Ha górcső alá vesszük a szemléletedet és a megnyilatkozásaidat, azzal életet lehelünk az életedbe, és az többé már nem lesz automatikus. Ha öntudatlan lennél, nem éreznéd azt a fájdalmat, amelyet egy vágás okoz. Ám ha éber vagy, érzékeled a bajt, és azonnal megteszel mindent annak érdekében, hogy elhárítsd az okát. Ez nem azt jelenti, hogy fájdalmat akarsz okozni magadnak, csupán azt, hogy nem mindig vagy tudatában a tetteid jelentőségének. Ahogyan ébernek kell lenned a fizikai sérülésekkel és veszélyekkel szemben, tudatában kell lenned a pszichológiai fájdalomnak is.

A kutatásaim oda vezettek, hogy megközelítőleg száz viselkedést határoztam meg, amelyek különböző mértékben és különféle társításban eredményezik az automatikus gondolkodást. Ezek a viselkedésformák megakadályozzák, hogy emberi mivoltodban teljesen kibontakozhass, és hogy magadból és az életedből kihozhasd a legjobbat. Ha teljes mértékben sikerül tudatosítani magadban az egészségtelen viselkedésformákat, gondolatokat és rögeszméket, többé már nem cselekszel megszokásból. A szenvedés tudatosítása felráz, és az automatikusan működő hálózat megszűnik létezni.

Ez a könyv öt lépéses folyamat során megmutatja neked, hogyan tudsz kitörni a berögzült életformából. Amikor a gondolkodásod már nem gépies, a tetteidet is átjárja a frissesség. A tudatosság életet lehel a tetteidbe – a szokások szorongató hatása megszűnik, és könnyen lerázhatod őket magadról.

E kötetből megtanulhatod, hogyan szerezd vissza az irányítást az életed felett a berögzült gondolkodási sémáktól, viselkedésektől, felfogásoktól és rögeszméktől való megszabadulás révén. Ez az írásom megmutatja neked, miként élhetsz úgy, hogy nem a beidegződött gondolkodásod vezérli a tetteidet: megtanulod, hogyan „gondolkodj, mielőtt gondolkodnál”.

Készülj fel az igazi életre!

ELSŐ RÉSZ

Itt az ideje annak,
hogy jobban érezd magad!

Hallod, ahogy jár az óra. Ha nem figyelsz rá, nem zavar. Ugyanakkor ha odafigyelsz erre a zajra, csak a tik-takot hallod. És rájössz, hogy mennyire idegesítő – olyannyira, hogy nem tudsz semmi másra gondolni és koncentrálni, csak erre a hangra. Ám ha ez a zaj eltűnik a tudatosságod mezejéről, mert már hozzászoktál, többé nem zavar. De azt is gyakran észreveheted, hogy a nyak- és a vállizmaid befeszültek. Korábban nem érzékelted, hogy felhúzod a válladat, ám amikor a testedre kezdtél figyelni, tudatára ébredtél a fájdalomnak, majd egyszerűen ellazítottad az izmaidat, és lazítottál a feszültségen.

A páncélzatod erőssége – vagyis a viselkedéseknek ez a hálózata – a láthatatlanságából származik. Nem vagy tudatában azoknak a cselekvéseidnek, amelyek ezt a hálózatot alkotják. Azzal, hogy tudatosítod őket, a gondolataidat és az érzéseidet, láthatóvá teszed a folyamatot, és szert teszel arra képességre, hogy láthasd a károsodást.

A cél az, hogy megtörjük a mentális rutint, és megszabaduljunk a megszokott gondolkodási mintázatoktól. Ezt úgy valósíthatjuk meg, ha objektív módon tekintünk bizonyos viselkedésekre, amelyek általában észrevétlenek és nem vizsgáljuk őket. Amint megkérdőjelezed ezeket a viselkedéseket, „szokásoddá lesz”, hogy ne megszokásból cselekedj.

Saját magadat nem láthatod közvetlen módon, mivel nem csupán az életed vált gépiessé vált, de benne vagy a saját páncélzatodban is. Nem áll rendelkezésedre perspektíva, vagyis megfelelő távlat – egy darabja vagy a saját kirakós játékodnak. Épp ahogyan nem láthatod a teljes testi-fizikai valódat közvetlen módon, úgy a pszichológiai énedet is csupán a viselkedésed tükrében láthatod. Mivel a közvetlen önelemzés nehézségekbe ütközik, az ebben a könyvben közölt száz viselkedésforma arra szolgál, hogy beavasson abba a folyamatba, hogyan szakítható meg a szokássá lett viselkedések hálózata – vagyis hogyan szüntetheted meg a zűrzavart, hogy objektív módon láthasd magadat.

E kötet százféle elszigetelő, kivetítő, szűrő és visszatükröző válaszadást, visszatükrözést tartalmaz. Reakciónak, válaszadásnak nevezzük őket, mert ezek olyan mechanizmusok, amelyekkel gépiesen felelsz az életedben tapasztalható ellentmondásokra, amelyeket képtelen vagy, illetve nem is akarsz fel- és elismerni. Ezek a reakciók beburkolnak, és a félelmeidből táplálkoznak, lényegében a hamis éned hadseregét képviselik. Minden meggyőződésed, érzésed, gondolatod, elképzelésed és félelmed a viselkedésed milliárdjaiban nyilatkozik meg. És ezek a szokásos viselkedések a legszokatlanabb, legrendkívülibb motivációkat tárhatják fel. Ha a cselekvéseid tükrében tekintesz magadra, lelassíthatod a benned lévő reagáló gépezetet, és az életedet egy új tudatossági szintre juttathatod el.

A magadról ma kialakított véleményedben nagymértékben tükröződnek a múltbeli tapasztalataid. Ezek a hatások – amelyek talán kevésbé pozitívak – mozgásba hozták a szokások, a gondolatok, a viselkedések és a hiedelmek hálózatát, amely megfelel a saját magadról alkotott gyenge énképnek. Immár láthatod ennek az énképnek és magatartásnak a teljes hatását és jelentőségét a viselkedéseden, és ezzel a saját magadnak okozott sebek is feltárulnak.

Némelyik válasz meglehetősen közkeletű, ami részben a kulturális és emberi természetünknek köszönhető. Ugyanakkor nem mondhatjuk azt, hogy ezek ártalmatlanok. Néhány reakció a normálistól eltérő és szokatlan viselkedést ösztönöz, és a különféle, széles körű hatások változatos mértékben mutatkozhatnak meg. A legtöbb viselkedésbeli válasznak többféle oka van, és előfordulhat, hogy csak egyet, néhányat, vagy egyet sem tudsz azonosítani.

Ezek a válaszok olyanok, mint egy lepedék, amely beborítja és eltorzítja az igazi énedet, illetve e reakciók szélesítik a közted és a valóság közötti árkot. E válaszok emellett több súlyos betegség számára szolgálnak táptalajul. Minél automatikusabb az életed – vagyis minél több ilyen válasz épül be a személyiségedbe –, annál nagyobb a szakadék a valóság és az általad felfogott valóság között, és annál inkább beveszed magadat a saját kis világodba. A legsúlyosabb mentális betegségek okai ebben a szakadékban rejlenek. Ha már fel- és elismerted és megértetted a személyiséged különböző vonatkozásait, képes vagy a páncélzatod nélkül szemlélni magadat, vagyis a „valós énedet”, szemben a megtévesztő külsővel, a látszattal. A tudatosság az, ami megakasztja a gépies viselkedést. Ha már a valós énedet látod, e páncél viselése értelmét veszti, mert annak célja és rendeltetése, hogy visszatartson az önfelfedezéstől. Olyan ez, mint amikor egy kopasz férfi parókát visel azok előtt, akik tudják, hogy kopasz, de valójában nem szeretné becsapni ezeket az embereket. Egyszerűen nincs értelme.

Ha az éned különféle vonatkozásait megvizsgálod, lassanként eltüntetheted ezt a megtévesztő külsőt. Ahogyan a különféle válaszaid felszínre kerülnek, annál közelebb kerülsz az aktuális énedhez, és végül már nem létezik az akadály. Kis repedések jelennek meg a páncélzaton, miközben elkezded feltárni az igazi énedet. Ezután ez a páncél megszűnik létezni, és a valódi éned félelem nélkül, magabiztosan kiemelkedik. Kezded megérteni, miért teszed, amit teszel, miért gondolod azt, amit gondolsz, és miért érzel úgy, ahogyan érzel.

Ha megtapasztalod egy viselkedés igazi jelentőségét, pszichológiailag felébredsz. Némelyik válasz esetében nem elegendő azonnal megszabadulnod a megszokott cselekvéstől. Ugyanakkor a kényelmetlenség érzése pszichológiai szinten megakasztja az életedet. Még tudatos döntés nélkül is azonnal megváltozik a viselkedésed, és valamely káros viselkedésnek a folyamatos, tudatos érzékelése gyakran változást eredményez. Bármely esetben megtörik a válasz gépies volta, és az életed kezd a tudatosság új szintjére emelkedni. Bár előfordulhat, hogy még mindig működik nálad valamely viselkedésbeli válasz, ám az többé már nem automatikus. Minden egyes esetben, amikor bizonyos viselkedési formát veszel fel, tudatos döntést hozol. Még a legkeményebb, legszilárdabb szokásbeli rutint is meg lehet törni, amíg meg nem semmisül. Amint az életed kimozdul az automatizmusok mezejéről, elkezded meglátni az igazi énedet, és igazán elkezdhetsz élni.

Ha az életed különböző vonatkozásai tudatossá válnak, az vitalitást, életerőt visz a cselekedeteidbe. Így már könnyű megsemmisíteni a szokásokat, mivel ezek csak cselekvések, amelyek idővel automatikussá válnak. A tudatosság az, ami lebontja a szokást egyszerű cselekvésre. Az élet bonyolult volta az automatizmusban rejlik. Lassítsd le, és meglátod, hogy milyen egyszerű az élet. Megláthatod azt, aminek azelőtt alig voltál a tudatában – a kapcsolatot ok és okozat között. A cselekvés és az eredmény között. Ez lehetővé teszi a számodra, hogy teljes mértékben megértsd, amit korábban nem voltál képes felfogni: vagyis, hogy valóban te irányítod az életedet. Új döntéseket hozhatsz, amelyek azon alapulnak, hogy te mit akarsz. Ez az élet. Az az élet, amely automatikussá vált, nehezen ismeri fel az ok és az okozat közötti kapcsolatot. Ha nem érzed, hogy te irányítod az életedet, csekély az ösztönzés benned arra, hogy átvedd az irányítását. Amikor látni kezded a viselkedésed különféle vonatkozásait, az életed lelassul. Az életed kilép az elvont tartományból. Többé már nem kavargó-örvénylő tömeg, ami kicsúszik az irányítás alól.

A kötetben tárgyalt viselkedésbeli válaszokat nem csoportosítottuk. A csoportosítás nagyon gyakran bukásra ítél, még mielőtt a megfelelő tudás birtokába jutnánk. A vezérelv itt az, hogy szakadjunk el az általánosítástól és maradjunk távol az előítéletektől. Kényelmes az, ha mindent – többek között saját magunkat is – kategóriákba sorolhatunk, mondjuk például: „Én ez és ez vagyok, és ezt és ezt csinálom.” Erről a megközelítésről csak annyit mondhatunk, hogy kényelmes – és semmi többet. Ráadásul ezeknek a reakcióknak a fokozatai és a mennyisége minden egyes embernél más és más. Némelyik reakció a te esetedben jellemzőbb és jelentékenyebb, mint másokéban. És miközben az ismertetett válaszokban felismered magadat, más olyan viselkedések is eszedbe jutnak majd, amelyeknek azelőtt nem voltál a tudatában. Ezt a száz viselkedésbeli választ azért gyűjtöttem össze, hogy lehetővé tegyem a számodra, hogy kialakuljon benned az önelemzés készsége – vagyis, hogy objektív módon lásd magad. Ha már képes vagy erre, szert teszel arra a képességre is, hogy az életed bármely területén megszüntesd az automatizmust.

Miközben meglátod magadat ezekben a válaszokban, gondolkodj el azon, hogy milyen hatásuk van az életedre – gondolj a bennük levő veszélyekre és az általuk okozott károkra, valamint a mögöttük lévő motivációra. Fordítsd őket belülről kifelé, és szánj rájuk időt! Emlékezz arra, hogy ha már megértetted, hogyan is működik a trükk, nincs többé szükséged az illúziókra.

Minden egyes reakció, szokás elemzésekor megtalálható az alábbi három lépcső:

1. A magatartás, a viselkedés rövid leírása, és ennek a válaszadási gépezetnek megfelelő érzések ismertetése. (A viselkedéseket is válaszoknak nevezzük.)

2. A válaszadás elemzése, amelyben benne foglaltatnak a viselkedést kiváltó és az eredendő, alapvető okok.

3. Sajátos gyakorlatok és technikák leírása, amelyeket arra használhatsz, hogy megszabadulj ezektől a reakcióktól. Ha csupán egyszerűen tudatára ébredsz a viselkedésednek – vagyis tudatosan tekintesz arra, hogy mit művelsz magaddal –, az gyakran elegendő ahhoz, hogy változz vagy fokozatosan elengedd az automatikus választ. Ugyanakkor némelyik viselkedés mélyebben be van ágyazódva, mint a többi. Ha a változás nem jön gyorsan, ez az utolsó szakasz különleges módozatokat, megoldásokat ajánl, amelyekkel módosíthatsz és változtathatsz a gondolkodásodon. Nem számít, mennyire van bebetonozva valamely viselkedés, ez az állandóan neki szentelt figyelem végül elkerülhetetlenül változást idéz elő. Ugyanakkor, ha idővel úgy találod, hogy képtelen vagy megszabadulni néhány makacs viselkedéstől, megteheted azt, amire azelőtt nem voltál képes – elfogadhatod őket. Azt, amit nem tudsz megváltoztatni, a tartós valóságodnak foghatod föl. És ez az elfogadás teszi lehetővé azt, hogy továbblépj az életedben. Annak ellenére, hogy az a bizonyos szokás még mindig ott van veled, többé már nem automatikus, vagyis immár nem része az igazi énedet elfedő páncélzatnak. A te részedként létezik a továbbiakban – és ez így rendjén is van.

1. MIÉRT BÁMULOM MAGAM FOLYTON A TÜKÖRBEN?

Bár nem foglalkoztat megszállottan a külső megjelenésem, mégsem tudok úgy elhaladni egy tükör előtt, hogy ne vessek bele egy gyors pillantást. Sokszor azon kapom magam: túl sok időt töltök azzal, hogy bizonyos időközönként hosszan bámulom a tükörképemet, és gyakran nem vagyok elégedett azzal, amit látok. Nehéz összekapcsolnom a tükörképemet önmagammal; mintha nem is magamat látnám.

Ennek a viselkedésnek a motivációi megtévesztők lehetnek, és ezt a magatartást általában félreértik. Gyakran nem csupán hiúságról van szó. Azért keresed a tükörképedet, mert ez az egyetlen forrása a lelki táplálékodnak. Keresed, hogy mivel táplálhatnád az egódat. Úgy érzed, nem túl sok érték van benned – ha egyáltalán feltételezed magadról, hogy van ilyen –, ezért a felszínes értékeket keresed. Ezzel a felszínes értékkel igyekszel mások tiszteletét és csodálatát kivívni. Azt is beképzelheted magadnak, hogy minél jobban nézel ki, annál értékesebb ember és személyiség vagy. Ennélfogva az egyetlen, amit birtokolsz, egy felnagyított kép lesz a saját fontosságodról.

Az önmagunkról alkotott, leértékelt kép gyakran átfordul csökkent fizikai jelenlét érzetté. Mivel úgy érzed, híján vagy a gazdag belső tartalomnak, a lényegnek, a tükörképedben keresed annak igazolását, hogy egyáltalán létezel. E miatt a belső űr miatt érzed úgy, hogy láthatatlan vagy. Belenézel a tükörbe, de nem tudod összekapcsolni a tükörképedet saját magaddal. Ezért fordulhat elő veled az is, hogy amikor rápillantasz egy rólad készült fényképre, gyakran kijelented, hogy „Ez a kép még csak nem is hasonlít rám!”

Ez nehézségekhez vezethet az érzelmek kifejezésében: ahhoz, hogy felmérd az érzéseidet, bele kell nézned a tükörbe, hogy megítélhesd őket. Például, amikor jó hangulatban vagy, belepillantasz a tükörbe, hogy lásd a mosolyodat, vagyis annak bizonyítékát, hogy valóban jó a kedved. Tehát szükséged van az érzéseid külső megerősítésére.

Készíts listát tíz olyan tulajdonságodról, amelyeket a leginkább kedvelsz magadban. Nagyon is elképzelhető, hogy e feladat teljesítése először gondot jelent számodra, mivel a legtöbb ember nincs hozzászokva ehhez a felsoroláshoz. Éppen ezért ez a tevékenység nagyon jutalmazó jellegű. Minél nagyobb kihívást jelent számodra a feladat, annál nagyobb szükséged van rá!

Összpontosíts azokra a belső tulajdonságokra, amelyekről úgy véled, nem feltétlenül tükröződnek vissza a tükörben. Például arra, hogy „Ördögien jó képzelőerőm van”. Vagy: „A munkám során jól határozom meg a feladatokat, és helyesen tűzöm ki a határidőket”, esetleg: „A barátaim azt mondják nekem, hogy remek partikat rendezek.” Vagy: „Nemrégiben sokat segítettem a szomszédomnak”, és: „Amikor futok, minden alkalommal egy kicsit messzebbre megyek.” Addig sorold ezeket az erényeket, míg össze nem gyűlik belőlük tíz – nem számít mennyire „jelentéktelennek” tűnnek a számodra, ne utasíts el vagy kicsinyellj le semmit sem. Lehetőleg kiegyensúlyozott listát – teljes képet – készíts magadról, amelyből kiderül, mennyire különleges vagy.

Miután elkészültél a listával, ragaszd a fürdőszobatükrödre, hogy mindig, amikor belepillantasz, elolvashasd. Ez a gyakorlat lehetővé teszi számodra, hogy emlékeztesd magadat az igazi értékeidre – épp azokban a pillanatokban, amikor a legvédtelenebbnek érzed magad.

Nagyjából havonta frissítsd ezt a listát. Hagyd rajta azokat a dolgokat, amelyeket a legjobban kedvelsz magaddal kapcsolatban, de igyekezz újakkal is előállni. Higgy nekem, minden egyes alkalommal könnyebb lesz elvégezni ezt a feladatot! És állandóan az lebegjen a lelki szemeid előtt, hogy te egy mozgó, lélegző, eleven és fejlődő emberi lény vagy.

Fogadd szívesen, ha megdicsérnek valamiért. Ha a lelki-pszichológiai értékeid visszaigazolásához az egyedüli forrás a tükör, az azt is jelenti, hogy kényelmetlenül érzed magad, amikor elismerést, dicséretet vagy pozitív visszajelzéseket kapsz. Törd meg ezt azzal, hogy megtanulod fenntartások nélkül fogadni a dicséreteket – és ellenállsz annak a késztetésnek, hogy megkérdőjelezd, kritizáld vagy érvénytelenítsd őket.

A következő alkalommal, amikor megdicsérnek – például ha azt mondják, hogy „Remek munkát végeztél, amikor elkészítetted azokat a táblázatokat az értekezletre!” –, reagálj egyszerűen: „Köszönöm szépen!” ahelyett, hogy: „Köszönöm, de ez semmiség! Ha több időm lett volna, igazán jó munkát is végezhettem volna.” Ne hozd kellemetlen helyzetbe azokat az embereket, akik elismernek; hagyd meg nekik azt az örömet, hogy értékelhessenek.

Ha az egész fenti folyamat – tehát amikor elismerést kapsz és adsz – kényelmetlennek tűnik a számodra, a következőt kell tenned: kezdj el dicsérni másokat az erőfeszítéseikért. Ne csak fogadj, de magad is adj elismerést másoknak, és tapasztald meg annak az örömét. Ha megízleled, milyen remek dolog adni, kisebb a valószínűsége annak, hogy amikor te kapsz dicséretet, kitérsz előle és kifogásokat keresel.

Ha ez az ötlet teljes egészében ellenszenves a számodra, kérd meg a barátaidat vagy az ismerőseidet, hogy mondjanak rólad pár olyan dolgot, amelyeket a leginkább kedvelnek benned. (Amennyiben ez is zavaró, mondd, hogy ez egy iskolai vagy tanfolyami feladat, vagy egy olyan projekt, amin dolgozol.) Ez ismét olyan helyzetet eredményez, amikor elismeréseket kell fogadnod, emellett új „nyersanyagot” hoz felszínre a szerethető tulajdonságaid listájához.

Tanulj meg bízni a saját érzéseidben! Ha egy egész életet töltöttél azzal, hogy elutasítottad és megtagadtad az érzéseidet, akkor sok felejteni- és törölnivalód lehet. Micsoda felszabadító érzés lehet – mintha csak összetörnél egy tükröt! (Bár ezt nem javaslom!)

Emlékezz arra, amikor kisgyermek voltál, és a piros-fekete csíkos, nagyon menő új versenyautóddal játszottál. Hogyan érezted magad, amikor egy nagyobb gyerek kijött az egyik házból, és elvette tőled? Kétség sem fér hozzá, hogy rosszul érezted magad! Azonban ahogy felnövünk és idősebbek leszünk, megtanuljuk, hogy Johnnyt megütni nem valami szép dolog, ami természetesen igaz. De sajnos azt az üzenetet is megkapjuk, hogy a „rossz” érzelmek nem szépek, és meg kell tanulnunk úgy tenni, mintha ott sem lennének – sőt még bűntudatot is érzünk miattuk.

Az érzéseink elfogadása azt jelenti, hogy mindegyiket el kell fogadnunk: a jókat és a rosszakat egyaránt. Bármikor, amikor valami olyan történik veled, ami érzelmeket vált ki belőled, engedd meg magadnak, hogy valóban megéld az érzéseidet. Ha például egy szomorú darabot nézel meg egy színházban, bátran sírd el magad – mit gondolsz, mások mit tesznek ebben a helyzetben? Ha valamit viccesnek, humorosnak tartasz a munkádban, rajta, nevess rajta! Ha valaki a gyorsforgalmi úton eléd vág az autójával, teljes tüdődből sikolts vagy üvölts fel (csak magadnak), vagy addig püföld a műszerfalat a kocsidban, míg ki nem adod a mérgedet. Fogadd el és nézz szembe azzal, ami egy adott pillanatban történik veled anélkül, hogy elutasítanád vagy elítélnéd magadat. És ha már visszaszerezted annak jogát, hogy átéld az érzelmeidet, nem kell a tükörben ellenőrizned a saját érzéseidet – nem a képmásodból kell kitalálnod, hogy mit is érzel valójában.

2. MIÉRT ÉRZEM ÚGY, HOGY MINDENHOVA KORÁN KELL ÉRKEZNEM?

Egy órával vagy még korábban érkezem a találkozóimra, mert nagyon aggódom, hogy elkésem. Ideges vagyok, amikor beragadok a forgalmi dugóba, mert attól félek, néhány percet késem. Inkább várakozom húsz percig valakire, mint hogy akár öt percig is megvárakoztassam. Attól tartok, hogy lemaradok valami fontosról, ha nem vagyok ott időben.

A korai érkezés kényszerének helyzettől függően különféle okai lehetnek. Ha a célod valamely információforrás – mint például egy szeminárium vagy találkozó –, talán attól félsz, hogy elszalasztasz valami fontosat. Attól tartasz, hogy a dolgok nélküled kezdődnek el. Mivel önmagadra kellene támaszkodnod, meg akarsz szerezni minden információt, amelyre szükséged lehet, hogy teljes mértékben felkészülj mindenre, amivel a jövőben találkozhatsz. Nem akarsz senkinek a segítségétől vagy információátadásától függni.

Ha a korai érkezés igényének elsősorban az emberekhez van köze, abban az esetben valami más oka van ennek a viselkedésnek. Bár azt mondod magadnak és másoknak, hogy egyszerűen csak becsülöd mások idejét, a mindig időben történő vagy a korai érkezés már nem udvariassági kérdés. Általában az alsóbbrendűség érzése húzódik meg mögötte – nem érzed magadat elég értékesnek vagy úgy találod, nem érsz annyit, hogy bármilyen kényelmetlenséget okozz másoknak. Nem veheted a bátorságot arra, hogy bárkit is megvárakoztass, mert úgy érzed, a te időd kevésbé értékes, mint más emberek ideje. Ez az alsóbbrendűségi érzés általában felnagyítódik azzá az óhajjá, hogy senkit se idegesíts vagy dühíts fel a viselkedéseddel. Másnak kényelmetlenséget okozni már önmagában is rossz, de mivel neked szükséged van mások dicséretére, hogy a magadról alkotott gyenge és tétova képet megerősítsd, nem szívesen fogadsz semmilyen negatív kritikát. Mások feldühítése, megharagítása megkérdőjelezi az önértékelésedet, amikor megfenyítenek a viselkedésed miatt.

Nagyon idegessé tesz, ha bárhova sietned kell. Ezt az érzést gyakran járulékos fizikai hatás is kiegészíti – a szervezeted ilyenkor adrenalint termel. Miközben más emberek valósággal kivirulnak tőle, te rendkívül zavarónak és nyugtalanítónak találod – és ez csak fokozza az idegességedet.

Értékeld ugyanolyan sokra az idődet, mint másokét! Ha a nagyon korai érkezés kényszerét mások idejének túlzottan felnagyított értéke motiválja, és ezzel egyidejűleg a magad idejét leértékeled, a következő gyakorlat nagyon hasznos lehet a számodra. Légy tárgyilagos, amennyire csak lehet, és becsüld meg, mennyit ér az időd abból a szempontból, hogy milyen előnyöket hoz a számodra. Végezd ezt az értékelést bármilyen neked tetsző formában: lehet ez üzleti mérleg, kördiagram, sávdiagram vagy oszlopgrafikon – de lehet egy egyszerű lista is. Jegyezz fel mindent, amit csak egy tipikus napon csinálsz, és szerepeljen mellette minden pozitív hozadék is. Ne csak a „pénzcsinálás”-sal összefüggő vállalkozásokra összpontosíts, de az olyan cselekedetekre is, amelyek más értékeket hordoznak – akár közvetett módon is.

Például, ha harminc percet töltesz esténként azzal, hogy átnézed a gyermeked házi feladatát, és együtt olvasol vele, ennek a befektetésnek nagy a pszichés hozadéka. Ha hetente háromszor egy órát edzel az edzőteremben, ez az idő értékes a fizikai és a mentális egészséged szempontjából. A munkát illetően: ha általában naponta húsz percet töltesz azzal, hogy rendezed az anyagaidat és a jegyzeteidet a határidőnaplódban, dicsérd meg magad, mert ez szükséges ahhoz, hogy még jobban összpontosíts és hatékonyabb lehess a munkádban. Ezzel közvetett módon hozzájárulsz a fizetésed vagy az elszámolható munkaórák díjazásának emeléséhez. (Másrészről, ha ennek a feladatnak az elvégzése eltart egy óráig vagy akár tovább, az értékes visszajelzés arról, hogy a racionalizálási folyamat jó úton halad. A lényeg, hogy ezt mindaddig nem tudhatod, míg meg nem teszed az első lépést, és nem látod, hogy mi a valós helyzet.)

Miközben ezt a feladatot végzed, az egyes tevékenységek értékét akár forintban is lejegyezheted, vagy más előnyüket is leírhatod, például: „Ez félórányi pihenőt ér meg.” Fontos, hogy naponta lejegyezz mindent, aminek pozitív hozadéka van. Látni fogod, hogy sokkal értékesebb dolgokat vagy képes csinálni, mint azt valaha is gondoltad. Lazíts egy kicsit, és ne feledd, hogy a te időd legalább annyira értékes, mint a többi emberé – vagy még inkább az.

Kérd mások segítségét, és tanuld meg elfogadni is azt! Csodálni való erény, ha valaki pontosan érkezik meg a szemináriumi előadásra vagy más, nem hivatalos összejövetelre. Természetesen nem akarsz semmit sem elmulasztani. De amikor a tervezett kezdési időnél sokkal korábban érkezel, már nem vagy ura a helyzetnek – a saját magad bizonytalanságainak áldozata leszel. Ha mégis könnyebb számodra nevetségesen korán érkezni, mint valakitől segítséget kérni, akkor arra van szükséged, hogy hozzáedződj a segítségkéréshez.

Fordulj olyasvalakihez, akit nem ismersz túl jól, de akivel jól érzed magad, és kérj tőle alkalmi szívességet: például kérj kölcsön tőle egy könyvet vagy videót, vagy járulj hozzá valamelyik munkatársadnak a megajándékozásához az irodában. (Ha szükséges, magyarázd el, miért teszed ezt.) Tanulj meg szívességet kérni és elfogadni – és tégy meg mindent annak érdekében, hogy ez a kapcsolat mindkettőtök számára győztes helyzetet eredményezzen. Ne feledd azonban: a lényeg nem az, hogy soha véget nem érő kötelezettségek ördögi körét hozd létre; mindez ahhoz kell, hogy hozzá tudj szokni a szívességek elfogadásához más emberektől. Semmiképpen se érezd úgy, hogy minden egyes szívességet viszonoznod kell, vagy sokkal többet kell visszaadnod a másik embernek, mint amit ő tett meg neked.

Amennyire csak tőled telik, légy pontos a kommunikációdban. Amennyiben megmondtad a másik félnek, hogy miért csinálod ezt, s hogy ez a folyamat egy darabig eltart nálad, derítsd ki, hogy az illető a segítségkérésnek melyik formáját fogadja szívesen – olyan részletesen, ahogy csak lehet?; csupán általánosságban vázolva?; közvetlen vagy közvetett módon? Ezután úgy kérd a segítségét, ahogyan jelezte.

Gondold át a múltadat: előfordult-e valamilyen különleges eset, amely hozzájárult ahhoz, hogy ez az eltúlzott „korai madár” tendencia kialakult nálad? Történt-e valamilyen tragikus esemény amiatt, hogy te vagy valamely családtagod lekésett valamit? A gyermekkorodban következetesen azt az üzenetet kaptad, hogy ha nem érkezel jóval korábban mint bárki más, jobb, ha el sem indulsz? Bármi történt is – vagy éppen nem történt – emiatt, ezt az eseményt tartsd annak, ami: a múlt része, tehát már nem olyan erős a szorítása rajtad. Lehet, hogy tényleg valami borzalmas történt, mert valaki, akit ismertél, elkésett. Vajon ez azt jelenti, hogy szinte merényletet kell elkövetned az időbeosztásod és az ütemezésed ellen – végső soron az életed ellen? Legközelebb, amikor azon kapod magad, hogy megint elsőként akarsz odaérni egy összejövetelre vagy egy találkozóra, állj meg és kérdezd meg magadtól: „Mi a legrosszabb változat, ami megtörténhet, ha pont időben érkezem vagy kicsit még kések is?” Emlékeztesd magad, hogy a világ nem a te időbeosztásod körül forog, és nem szűnik meg forogni, akárhogyan is dönts. És jó, ha fontolóra veszed a negatív következményeit annak, ha bárhová is sietsz: például megbüntethetnek gyorshajtásért vagy baleset történhet.

Érkezz valahova szándékosan pár perccel később! Nyilvánvalóan nem azt javaslom, hogy olyan fontos eseményt késs le, mint amilyen például a lánykérés, a nemzeti televízió által közvetített beszéd vagy a közel-keleti békemegállapodás aláírása. Ehelyett válassz olyan alkalmat, amikor csak te kerülhetsz a késés miatt kényelmetlen helyzetbe. Érezd át egy darabig a „késés élményét”, és nyugtázd, hogy ez a helyzet, nem haltál bele. Megfelelő időben – például szünetben – fordulj oda egy idegenhez, és kérdezd meg, mi történt az első öt vagy tíz percben, vagy kérd el a jegyzeteit. A legtöbb ember szívesen segít, de ha az első személy, akit megkérdezel, nem áll kötélnek vagy vonakodik felvilágosítani, addig kérdezősködj, míg nem találsz olyasvalakit, aki a rendelkezésedre áll.

Ha valahova túl korán érkezel, töltsd ezt az időt hasznosan. Ilyenkor olyan dolgokat csinálj, amikre általában nem fordítasz időt. A világ tele van nagyszerű találmányokkal – könyvekkel, naplókkal, diktálóeszközökkel, vázlat- és jegyzetfüzetekkel, hordozható kazettalejátszó berendezésekkel, laptopokkal, magazinokkal, katalógusokkal –, amelyek lehetővé teszik, hogy elvégezzünk bizonyos feladatokat; többet is, mint gondolnánk. Korán érkezni csak azért, hogy ne csinálj semmit, nem segít az előbbiek megvalósításában. Bármikor, amikor időd adódik, légy produktív!

TUDD MEG, KI NORMÁLIS
ÉS KI NEM

Tanuld meg, hogyan mérd fel valakinek
az érzelmi stabilitását perceken belül!

233 oldal
Keresd a weboldalunkon!
www.edesviz.hu

E-könyv
formátumban is kapható!

Vajon aggódnod kell a munkatársad, a dadus, a szomszédod vagy a kedvesed miatt, akivel randizol?

A könyv segít neked abban, hogy megtanuld érzelmileg, pénzügyileg és pszichológiailag is megvédeni magad és szeretteid az instabil, ingatag egyénektől.

VEGYÉL RÁ BÁRKIT BÁRMIRE

207 oldal
Keresd a weboldalunkon!
www.edesviz.hu

E-könyv
formátumban is kapható!

David Lieberman az emberi psziché felfedezésének mestere. Ez az innovatív könyv az emberi viselkedés legújabb kutatási eredményeire támaszkodva, lépésről lépésre mutatja be, hogy miképpen láthatunk át az embereken, hogyan kerülhetjük el, hogy manipuláljanak minket és hogyan vegyük kezünkbe az irányítást – bárhol, bármikor.

HAZUGSÁGVIZSGÁLÓ

228 oldal
Keresd a weboldalunkon!
www.edesviz.hu

E-könyv
formátumban is kapható!

Mi lenne, ha képes lennél felismerni, amikor valaki hazudik? Ha többé nem okozna nehézséget, hogy kiismerd mások szándékait? Soha többé nem vernének át, nem vezetnének félre! Egyszóval, ha lenne olyan eszköz, ami tévedhetetlenül jelezné, amikor valakinek takargatnivalója van előtted, vagy nem mond igazat. Ugye te is szeretnél egy ilyen eszközt?

David J. Lieberman, az elismert viselkedéskutató most olyan tudást ad a kezedbe, amely felér egy ilyen hazugságvizsgáló eszközzel. Megmutatja nekünk, hogyan vessünk véget a hazugságnak és fedjük fel az igazságot – bármilyen beszélgetés vagy helyzet során.

Nemcsak a hipnózis és a pszicholingvisztika új technikáival ismertet meg, hanem megmutatja azt is, hogyan tudunk bárkit könnyedén úgy befolyásolni, hogy az igazat mondja – percek alatt.

OLVASS AZ EMBEREKBEN

195 oldal
Keresd a weboldalunkon!
www.edesviz.hu

E-könyv
formátumban is kapható!

Az Olvass az emberekben lépésről lépésre felfedi előttünk, mit gondolnak vagy éreznek mások valós élethelyzetekben. Világosan kiderül például, hogyan dönthetjük el, hogy egy pókerjátékos játékban marad-e vagy bedobja a lapjait, hogy egy üzleti partner megbízható-e, vagy hogy egy első randevú jól alakul-e, vagy sem. Mikor magas a tét, ne hagyatkozz az eshetőségekre. Alakítsd úgy a dolgokat, hogy győztesen kerülj ki a játékból. Ismerd meg a módszert, amit az FBI és az Amerikai Egyesült Államok hadserege használ.

Ez a könyv nem a testbeszéddel kapcsolatos újrahasznosított elképzelések gyűjteménye, hanem bizonyítottan működő, praktikus pszichológiai technikákat tartalmaz, melyek azonnal használhatók, bárki által, bármilyen helyzetben.

VÁLTOZTASS MEG BÁRKIT

231 oldal
Keresd a weboldalunkon!
www.edesviz.hu

E-könyv
formátumban is kapható!

Dr. David J. Lieberman módszereit az FBI is alkalmazza. Az emberi viselkedés szakértője ebben a könyvben olyan valódi és kipróbált technikákat oszt meg veled, amelyek segítségével megváltoztathatod mások viselkedését, hangulatát, elképzeléseit. Mielőtt besokallsz és szakítanál a barátoddal, kirúgnád az alkalmazottadat, vagy végleg leírnád az anyósodat, olvasd el ezt a könyvet!

URALD A HARAGOD
URALD A HELYZETET

259 oldal
Keresd a weboldalunkon!
www.edesviz.hu

E-könyv
formátumban is kapható!

Ideje szembenézni a tényekkel: a haragkezelési technikák nem elég hatékonyak.

David J. Lieberman, az emberi viselkedés nemzetközileg elismert kutatója vérbeli szakértője azoknak az egyszerű viselkedésszabályozó stratégiáknak, amelyek mindig beválnak.

E könyvben feltárja előttünk, miként tekinthetünk a dühre a józan, elemző tárgyilagosság szemüvegén át; rávilágít a harag mögöttes érzelmi, lelki és fizikai alkotóelemeire; és egyszerű, praktikus módszereket mutat be, amelyekkel csírájában fojthatjuk el feltámadó dühünket.

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen